**ประกาศสมาคมบริษัทหลักทรัพย์ไทย**

**เรื่อง หลักเกณฑ์การซื้อขายหลักทรัพย์ของพนักงานและกรรมการบริษัทหลักทรัพย์**

 สมาคมบริษัทหลักทรัพย์ไทยได้กำหนดหลักเกณฑ์การซื้อขายหลักทรัพย์ของพนักงานและกรรมการเพื่อเป็นแนวทางให้บริษัทหลักทรัพย์นำไปกำหนดเป็นหลักปฏิบัติในการกำกับดูแลและตรวจสอบการซื้อขายหลักทรัพย์ของพนักงานและกรรมการให้สามารถบรรลุวัตถุประสงค์ในการป้องกันการนำข้อมูลภายในไปใช้ประโยชน์ และป้องกันความขัดแย้งทางผลประโยชน์จากการปฏิบัติหน้าที่ ดังต่อไปนี้

1. นิยาม
	1. หลักทรัพย์ หมายถึง หลักทรัพย์ที่จดทะเบียนในตลาดหลักทรัพย์แห่งประเทศไทยและสัญญาซื้อขายล่วงหน้าที่ซื้อขายในตลาดอนุพันธ์
	2. บริษัทหลักทรัพย์ให้หมายรวมถึงบริษัทตัวแทนซื้อขายสัญญาซื้อขายล่วงหน้าและบริษัทที่ได้รับใบอนุญาตประกอบกิจการเป็นนายหน้าค้าและจัดจำหน่ายหลักทรัพย์ที่เป็นหน่วยลงทุน (LBDU) ซึ่งมิใช่ธนาคารพาณิชย์
	3. พนักงาน หมายถึง ผู้บริหาร และผู้ปฏิบัติงานของบริษัทซึ่งเป็นลูกจ้างประจำและลูกจ้างชั่วคราวที่มีสัญญาจ้าง

ไม่ต่ำกว่า 3 เดือนรวมถึงกรรมการที่ปฏิบัติงานเต็มเวลา และผู้ที่ดำรงตำแหน่งอื่น ๆ ซึ่งปฏิบัติงานเต็มเวลา

* 1. บุคคลอื่น ๆ ที่เกี่ยวข้องกับการดำเนินงานของบริษัท หมายถึง กรรมการและที่ปรึกษาที่ไม่ได้เป็นพนักงาน รวมถึง

ผู้ดำรงตำแหน่งอื่นทำนองเดียวกันที่มีโอกาสได้รับรู้ข้อมูลภายใน หรือข้อมูลจากการประกอบธุรกิจ ซึ่งสามารถนำไปใช้

ประโยชน์ได้

บุคคลที่เกี่ยวข้องกับพนักงาน หมายถึง คู่สมรสบุตรและบุตรบุญธรรมที่ยังไม่บรรลุนิติภาวะ รวมถึง บุคคลที่พนักงานมีอำนาจสั่งการซึ่งมิใช่โดยตำแหน่งหน้าที่ เช่น พนักงานเป็นผู้รับมอบอำนาจ,พนักงานเป็นผู้มีอำนาจสั่งการในฐานะเจ้าของบัญชีหรือกรรมการที่มีอำนาจของบัญชีนิติบุคคล หรือพนักงานเป็นผู้ได้รับผลประโยชน์ทอดสุดท้าย เป็นต้น

* 1. คู่สมรส หมายถึง คู่สมรสที่จดทะเบียนและ คู่สมรสไม่จดทะเบียนตามที่พนักงานเปิดเผย
1. **การเปิดบัญชีซื้อขายหลักทรัพย์ของพนักงานและบัญชีที่เกี่ยวข้องกับพนักงาน**
	1. พนักงานต้องเปิดบัญชีซื้อขายหลักทรัพย์ของตนเองกับบริษัทหลักทรัพย์ที่ตนสังกัดเท่านั้น เว้นแต่พนักงานได้เปิดบัญชีซื้อขายหลักทรัพย์กับบริษัทหลักทรัพย์อื่นก่อนมาปฏิบัติงานกับบริษัทหลักทรัพย์ที่ตนสังกัด พนักงานต้องหยุดการใช้บัญชีนั้นเพื่อการซื้อ หรือรับโอนหลักทรัพย์กับบริษัทหลักทรัพย์อื่นนับแต่วันที่ปฏิบัติงานกับบริษัทหลักทรัพย์ที่ตนสังกัด แต่ยังคงสิทธิให้ทำรายการขาย หรือโอนหลักทรัพย์ที่ซื้อมาก่อนหน้านั้นเข้าบัญชีของตนเองที่เปิดไว้กับบริษัทหลักทรัพย์ที่สังกัดได้ และให้ดำเนินการปิดบัญชีที่เปิดไว้กับบริษัทหลักทรัพย์อื่น

 อย่างไรก็ตาม พนักงานอาจเปิดบัญชีซื้อขายหลักทรัพย์กับบริษัทหลักทรัพย์อื่นได้เฉพาะในกรณีที่บริษัทหลักทรัพย์ต้นสังกัดมิได้มีการให้บริการดังกล่าวเช่น บริษัทหลักทรัพย์ต้นสังกัดมิได้ประกอบธุรกิจนายหน้าซื้อขายหลักทรัพย์สำหรับลูกค้ารายบุคคล เป็นต้น โดยบริษัทหลักทรัพย์ต้นสังกัดต้องอนุญาตและออกหนังสือยินยอมให้กับพนักงานของตนเพื่อเป็นหลักฐานให้บริษัทหลักทรัพย์ที่จะรับลูกค้าที่เป็นพนักงานของบริษัทหลักทรัพย์อื่นเพื่อใช้ประกอบการพิจารณาเปิดบัญชีด้วย

* 1. พนักงานมีหน้าที่เปิดเผยเป็นลายลักษณ์อักษรให้กับบริษัทที่ตนสังกัดทราบถึงการมีบัญชีซื้อขายหลักทรัพย์ของตนเองและบัญชีบุคคลที่เกี่ยวข้อง รวมทั้งบัญชีที่ตนมีส่วนได้ส่วนเสียหรือมีอำนาจควบคุมทั้งที่เปิดไว้กับบริษัทหลักทรัพย์ที่ตนสังกัด และ/หรือ บริษัทหลักทรัพย์อื่นทั้งหมด ให้บริษัทหลักทรัพย์ที่ตนสังกัดรับทราบเป็นลายลักษณ์อักษร โดยบริษัทหลักทรัพย์มีการให้พนักงานยืนยันข้อมูลตามระยะเวลาที่เหมาะสม
	หากพบว่าพนักงานไม่เปิดเผยบัญชีซื้อขายหลักทรัพย์ของตนเองและบัญชีบุคคลที่เกี่ยวข้อง จะมีความผิด
	ทางวินัย
	2. 2.3 พนักงานต้องไม่เปิดบัญชีซื้อขายหลักทรัพย์เพื่อตนเองโดยใช้ชื่อบุคคลอื่น หรือยินยอมให้บุคคลอื่นใช้ชื่อ ตนเองเปิดบัญชี
	3. 2.4 บริษัทหลักทรัพย์ต้องจัดให้มีระเบียบและวิธีปฏิบัติในการพิจารณาและอนุมัติการเปิดบัญชีซื้อขายหลักทรัพย์และกองทุนส่วนบุคคลของพนักงาน
	4. 2.5 พนักงานอาจใช้บริการกองทุนส่วนบุคคลกับบริษัทหลักทรัพย์หรือบริษัทหลักทรัพย์จัดการกองทุนอื่นได้ โดยในสัญญาต้องระบุให้ชัดเจนว่าเป็นพนักงานของบริษัทหลักทรัพย์ต้นสังกัดและพนักงานต้องไม่สั่งการให้ผู้จัดการกองทุนส่วนบุคคล ซื้อขายหลักทรัพย์ตามคำสั่งของพนักงาน โดยผู้จัดการกองทุนส่วนบุคคล เป็นผู้มีอำนาจตัดสินใจลงทุนตามกรอบนโยบายการลงทุนที่กำหนดไว้แล้ว
1. **การขออนุมัติก่อนซื้อขายหลักทรัพย์และการส่งคำสั่งซื้อขายหลักทรัพย์ของพนักงาน**
	1. บริษัทหลักทรัพย์ต้องมีวิธีปฏิบัติและขั้นตอนการพิจารณาอนุมัติการซื้อขายหลักทรัพย์ของพนักงานโดยหลักการต้องเป็นการป้องกันมิให้เกิดการเอาเปรียบลูกค้า การใช้ข้อมูลของลูกค้า หรือการแสวงหาประโยชน์จากลูกค้า
	2. 3.2 พนักงานต้องไม่ส่งคำสั่งซื้อขายหลักทรัพย์เพื่อตนเองในลักษณะที่จะก่อให้เกิดความเสียหายต่อบริษัทหลักทรัพย์ที่ตนสังกัดหรือทำการซื้อขายหลักทรัพย์ผิดปกติไม่เป็นตามสภาวะตลาด
	3. 3.3 พนักงานต้องไม่ซื้อหรือขายหลักทรัพย์เพื่อตนเอง หรือบุคคลอื่นในบัญชีลูกค้า
	4. 3.4 พนักงานต้องไม่ใช้บัญชีของตนเองหรือผู้เกี่ยวข้องซื้อขายหลักทรัพย์ให้กับลูกค้า ไม่ว่าจะเป็นการช่วยเหลือ ลูกค้าโดยมีหรือไม่มีผลประโยชน์ตอบแทนอื่นใดก็ตาม
	5. 3.5 พนักงานต้องไม่เป็นผู้รับมอบอำนาจสั่งซื้อ ขาย ฝาก ถอน โอนหลักทรัพย์ในบัญชีบุคคลอื่นใด เพราะอาจเข้าข่ายเป็นการยุ่งเกี่ยวกับทรัพย์สินของลูกค้า เว้นแต่จะได้รับอนุญาตจากบริษัท กรณีที่บริษัทจะอนุญาตพนักงานเป็นผู้รับมอบอำนาจบริษัทต้องมีมาตรการที่เหมาะสมในการควบคุมดูแล
	6. 3.6 พนักงานต้องไม่ซื้อ ขาย หรือรับโอนหลักทรัพย์ โดยอาศัยข้อมูลภายในอันเป็นสาระสำคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์ฯและตนได้ล่วงรู้มาในตำแหน่งหรือฐานะที่สามารถล่วงรู้ข้อเท็จจริง ไม่ว่าจะกระทำเพื่อประโยชน์ต่อตนเองหรือผู้อื่น หรือนำข้อมูลภายในนั้นออกเปิดเผยให้ผู้อื่นกระทำการดังกล่าว โดยตนได้รับประโยชน์หรือไม่ได้รับประโยชน์ก็ตาม

3.7 พนักงานที่ปฏิบัติงานในหน่วยงานที่ให้บริการลูกค้า (Front Office) และบุคคลอื่น ๆ ที่เกี่ยวข้องกับการดำเนินงานของบริษัท ที่เข้าถึงข้อมูลการซื้อขายของลูกค้าในลักษณะ real time ต้องไม่ส่งคำสั่งซื้อขายด้วยตนเอง โดยให้ส่งคำสั่งซื้อขายผ่านหน่วยงานหรือบุคคลที่บริษัทกำหนด เพื่อป้องกันการใช้ข้อมูลที่ทราบล่วงหน้าเพื่อตนเองและการซื้อขายตัดหน้าลูกค้า (Front Run) หรือการซื้อขายอื่นใดที่ไม่เป็นธรรมกับลูกค้า

* 1. 3.8 พนักงานที่ปฏิบัติงานในหน่วยงานที่ดูแลตัดสินใจซื้อขายแทนลูกค้า หรือหน่วยงานที่ดูแลบัญชีเงินลงทุนของ บริษัท ต้องไม่ส่งคำสั่งซื้อขายด้วยตนเอง โดยให้ส่งคำสั่งซื้อขายผ่านหน่วยงานหรือบุคคลที่บริษัทกำหนด เพื่อ ป้องกันการใช้ข้อมูลที่ทราบล่วงหน้าเพื่อตนเองและการซื้อขายตัดหน้าลูกค้า หรือบัญชีเงินลงทุนของบริษัท (Front Run) หรือการซื้อขายอื่นใดที่ไม่เป็นธรรมกับลูกค้า
	2. 3.9 พนักงานตามข้อ 3.7 และ 3.8 ต้องไม่เป็นผู้ดูแลบัญชีตนเองหรือบัญชีของบุคคลที่เกี่ยวข้องกับพนักงาน และ ต้องไม่เป็นผู้ส่งคำสั่งซื้อหรือขายหลักทรัพย์เพื่อบัญชีตนเองหรือบัญชีของบุคคลที่เกี่ยวข้องกับพนักงาน
		1. 3.10 พนักงานของบริษัทหลักทรัพย์ทุกคนที่เกี่ยวข้องในกระบวนการการจัดทำบทวิเคราะห์ รวมถึง ผู้อนุมัติบท วิเคราะห์นั้น ต้องไม่ซื้อหรือขายหลักทรัพย์ที่อยู่ในกระบวนการจัดทำบทวิเคราะห์การลงทุนในหลักทรัพย์ และ ภายหลังจากที่บทวิเคราะห์การลงทุนในหลักทรัพย์ดังกล่าวได้ถูกเผยแพร่แก่ลูกค้าไปแล้วไม่น้อยกว่าสามวัน ทำการนับแต่วันที่เผยแพร่บทวิเคราะห์นั้น
	3. 3.11 พนักงาน และบุคคลอื่น ๆ ที่เกี่ยวข้องกับการดำเนินงานของบริษัทที่มีโอกาสที่จะได้รับทราบข้อมูลภายในของหลักทรัพย์ที่อยู่ใน Watch List และRestricted List ต้องไม่ซื้อขาย โอนหรือรับโอนหลักทรัพย์นั้นโดยบริษัทต้องจัดให้มีมาตรการหรือแนวปฏิบัติให้พนักงานและบุคคลรายดังกล่าวนั้นได้รับทราบ เช่น การรับทราบข้อกำหนดในการห้ามซื้อขาย หรือโอน/รับโอนหลักทรัพย์นั้นๆ ระยะเวลาที่เกี่ยวข้อง การยินยอมเปิดเผยถึงบัญชีซื้อขายหลักทรัพย์ เมื่อบริษัทเรียกตรวจสอบรวมถึงการห้ามเปิดเผยข้อมูลดังกล่าวให้ผู้อื่นดำเนินการแทน
	4. 3.12 พนักงานต้องไม่ซื้อหรือรับหลักทรัพย์ IPO PO หรือ PP ซึ่งได้มาจากผลประโยชน์ทางหน้าที่การงาน
	5. 3.13 กรณีที่บริษัทหลักทรัพย์เป็นบริษัทจดทะเบียน บริษัทหลักทรัพย์ต้องกำหนดข้อพึงปฏิบัติในการซื้อขาย หลักทรัพย์ของกรรมการ ผู้บริหาร และพนักงานที่เกี่ยวข้องกับผลการดำเนินงานของบริษัท เพื่อ ป้องกันการใช้ ข้อมูลภายในในการซื้อขายหลักทรัพย์ของบุคคลดังกล่าว อาทิเช่น

1) ผู้บริหารและเจ้าหน้าที่ของบริษัทที่มีส่วนเกี่ยวข้องกับข้อมูลทางบัญชีและงบการเงินที่ยังไม่เผยแพร่ต่อสาธารณชน จะต้องไม่สั่งซื้อหรือขายหลักทรัพย์ของบริษัทตั้งแต่วันที่บริษัทกำหนดจนถึงวันที่บริษัทเปิดเผยข้อมูลดังกล่าวต่อสาธารณชน

2) กรรมการของบริษัทจะต้องไม่สั่งซื้อหรือขายหลักทรัพย์ของบริษัทตั้งแต่วันที่ได้รับเอกสารการประชุมคณะกรรมการเพื่อรับทราบงบการเงินรายไตรมาสหรือรายเดือนจนถึงวันที่ประกาศงบการเงินต่อสาธารณชน

1. **การยินยอมให้บริษัทหลักทรัพย์อื่นเปิดเผยข้อมูลเพื่อบริษัทหลักทรัพย์ต้นสังกัดสามารถติดตามและตรวจสอบได้**

พนักงาน และบุคคลที่เกี่ยวข้องกับพนักงาน ต้องมีหนังสือยินยอมให้บริษัทหลักทรัพย์อื่นเปิดเผยข้อมูลรายการซื้อขายหลักทรัพย์ดังกล่าวต่อบริษัทหลักทรัพย์ต้นสังกัด โดยบริษัทหลักทรัพย์ต้นสังกัดสามารถติดตามและตรวจสอบได้

1. **การกำหนดระยะเวลาการถือครองหลักทรัพย์ของพนักงาน**

บริษัทต้องมีนโยบายการกำหนดระยะเวลาการถือครองหลักทรัพย์หรือลักษณะการซื้อขายของพนักงาน ซึ่งได้รับความเห็นชอบจากคณะกรรมการของบริษัทหรือคณะกรรมการที่มีความเป็นอิสระที่ได้รับมอบหมายหรือนโยบายของบริษัทในเครือ

1. **ระบบในการติดตาม การกำกับดูแล และการตรวจสอบการซื้อขายหลักทรัพย์ของพนักงาน**
	1. 6.1 พนักงานต้องเปิดเผยการมีบัญชีซื้อขายหลักทรัพย์ของตนเอง และบัญชีของบุคคลที่เกี่ยวข้องกับพนักงาน ที่มีอยู่ก่อนเริ่มปฏิบัติงานใหม่กับบริษัทหลักทรัพย์ต้นสังกัดทราบเป็นลายลักษณ์อักษร และรายงานให้บริษัท ทราบทันทีเมื่อมีการเปลี่ยนแปลง เมื่อพนักงานพ้นสภาพการเป็นพนักงานของบริษัท บริษัทต้องเปลี่ยน สถานะบัญชีพนักงานเป็นบัญชีลูกค้าทั่วไป
	2. 6.2 พนักงานที่ซื้อขายหลักทรัพย์และรับโอนหรือโอนหลักทรัพย์กับบริษัทหลักทรัพย์อื่นต้องรายงานตามระยะเวลาที่บริษัทหลักทรัพย์ต้นสังกัดกำหนด อย่างน้อยดังต่อไปนี้
2. รายงานความเคลื่อนไหวของหลักทรัพย์ในบัญชีเป็นรายเดือน (ถ้ามี)

 (2) รายงานการถือครองหลักทรัพย์ทุก 6 เดือน (กรณีไม่มีความเคลื่อนไหวของบัญชี)

* 1. 6.3 บริษัทต้องจัดให้มีระบบในการกำกับดูแลการซื้อขายหลักทรัพย์ของพนักงานให้เป็นไปตามนโยบายและ ระเบียบปฏิบัติที่บริษัทได้กำหนด
1. **การลงโทษ**

บริษัทต้องกำหนดเกณฑ์การลงโทษพนักงาน กรณีไม่ปฏิบัติตามกฎเกณฑ์การซื้อขายหลักทรัพย์ของพนักงานให้เหมาะสมกับการกระทำความผิดของพนักงานโดยคำนึงถึงปัจจัยที่เกี่ยวข้อง เข่น นัยหรือความร้ายแรงของความผิด ผลกระทบที่เกิดขึ้น ความถี่ในการกระทำผิด เป็นต้น เพื่อให้มั่นใจว่าบริษัทสามารถควบคุมดูแลพนักงานของตนให้ปฏิบัติเป็นไปตามระเบียบปฏิบัติที่บริษัทกำหนดขึ้นได้ ทั้งนี้ บริษัทหลักทรัพย์อาจดำเนินการในแนวทางปฏิบัติอื่น
ที่แตกต่างจากแนวทางปฏิบัติฉบับนี้ได้ หากสามารถแสดงได้ว่าแนวทางอื่นนั้นสามารถป้องกันการนำข้อมูลภายใน
ไปใช้ประโยชน์ และป้องกันความขัดแย้งทางผลประโยชน์จากการปฏิบัติหน้าที่ได้และมีประสิทธิภาพเพียงพอ ตลอดจนอยู่ในมาตรฐานที่ยอมรับได้

ประกาศนี้มีผลบังคับตั้งแต่วันที่ 1 มกราคม 2556 เป็นต้นไป

 ประกาศ ณ วันที่ 28 ธันวาคม 2555

 (นางภัทธีรา ดิลกรุ่งธีระภพ)

 นายกสมาคม